OzLabs/hebrew-wiki-articles huggingface dataset:
פריקת כתף

כתף פרוקה ב[[צילום רנטגן]]
פריקת כתף (glenohumeral dislocation) היא פציעה בה עצם הזרוע מתנתקת מעצם השכם. כ-95% מפריקות הכתף הן קדמיות, כשעצם הזרוע נמצאת קדמית מדי לשקע המתאים לה בעצם השכם. בדרך כלל הפריקות יגרמו לנפגע להחזיק יד מסובבת כלפי חוץ.
מטופל עם פריקות כתף חוזרות לרוב ילווה בממצא קליני : 50% ידגימו קרע בגיד ופגיעה שרירית במייצבי כתף עד גיל 40, וכ-80% ידגימו קרע בגיד ופגיעה שרירית במייצבי הכתף מעל גיל 60. תיתכן פגיעה בעצב השחי (axillary nerve), ולאחר 10 שנים מתפתחת אטרופיה שרירית אצל 20% מהנפגעים.

==פגיעות נילוות==
בזמן פריקה ייתכנו פגיעות במבנים שונים במפרק:

*שבר היל-זקס (Hills-Sacs Lesion) - שקע שנוצר בראש עצם הזרוע במהלך הפריקה. ראש עצם הזרוע נפגע בחיכוך עם קצה המשטח המפרקי (החלל הגומתי) של עצם השכם. זהו סימן לפריקות חוזרות. את השקע ניתן לראות על ראש עצם הזרוע בצד האחורי חיצוני.
*Bankart Lesion- עוצמת הניתוק של ראש עצם הזרוע ממפרק הכתף מושך את קופסית המפרק והלברום הסחוסי, עד ליצירת קרעים בלברום.
*Slap Lesion – פגיעה בחלק העליון של הלברום.

==טיפול ופרוגנוזה==
7-10 ימים ללא תנועת כתף על מנת לאפשר החלמה לקופסית המפרק. תנועתיות מוקדמת ככל הניתן כדי להימנע ממצב של כתף קפואה (Frozen Shoulder).

ככל שהפגיעה בגיל מבוגר יותר גובר הסיכון לכתף קפואה.
טיפול אגרסיבי ומהיר נוסה עם ספורטאים ונמצאה שכיחות של 90% במקרי פריקת כתף חוזרת.
כיום, לטיפול ניתוחי של תיקון הלברום (חומר סחוסי) הפגוע בכתף יש סיכוי הצלחה של 95%.

== ראו גם ==
* פציעת מפרק שיא הכתף והבריח

== קישורים חיצוניים ==

* ד"ר ערן ממן, [http://www.beok.co.il/SelectedArticle.aspx?ArticleID=5748&s=%D7%A4%D7%A8%D7%99%D7%A7%D7%94 הכל על פריקת כתף]
* 

קטגוריה:פציעות כתף וזרוע
פאביו לואיזי

פאביו לואיזי (באיטלקית: Fabio Luisi, נולד ב-17 בינואר 1959 בג'נובה) הוא מנצח איטלקי המשמש בתפקיד המנהל המוזיקלי של התזמורת הסימפונית של דאלאס החל מעונת הקונצרטים 2020/21.

== חייו ==
לואיזי למד בקונסרבטוריון ניקולו פגניני אצל ממי סקיאווינה. אחרי קבלת התואר בלימודי פסנתר, המשיך ללמוד הוראת פסנתר אצל אלדו צ'יקוליני ואנטוניו באקלי.

לואיזי החל להתעניין בניצוח כשעבד בפסנתרן מלווה ונרשם ללימודי ניצוח בקונסרבטוריון של גראץ, אצל מילאן הורוואט. הוא עבד באופרה של גראץ כמלווה ומנצח. הופעתו הראשונה כמנצח הייתה באיטליה בשנת 1984. משנת 1990 עד 1995 כיהן כמנצח ראשי של התזמורת הסימפונית של גראץ. משנת 1995 עד 2000 היה מנהל אמנותי ומנצח ראשי של תזמורת אמני הצליל בווינה. בשנים 99–1996 היה אחד משלושה מנצחים ראשיים (Hauptdirigenten) של תזמורת הרדיו של מרכז גרמניה בלייפציג, יחד עם מרצ'לו ויוטי ומנפרד הונק. משנת 1999 עד 2007 היה מנצח ראשי יחיד של תזמורת זו. כן היה מנצח ראשי של תזמורת שווייץ המערבית בשנים 1997 עד 2002. משנת 2005 ועד שנת 2013 כיהן לואיזי כמנצח ראשי של התזמורת הסימפונית של וינה.

משנת 2007 ועד שנת 2010 כיהן לואיזי כמנצח הראשי של התזמורת הסקסונית הממלכתית של דרזדן ושל הזמפר-אופרה בדרזדן.

במרץ 2005 ניצח לואיזי לראשונה במטרופוליטן אופרה, על הצגה של דון קרלוס מאת ורדי .
לואיזי ניצח על כמה הקלטות אופרה, בהן "ארולדו", "ירושלים" ו"אלזירה" של ורדי, ווילהלם טל של רוסיני.

בספטמבר 2022 התמנה למנצחה הראשי של התזמורת הסימפונית NHK בטוקיו.

== קישורים חיצוניים ==

* 
<div style="direction: ltr;">
* [http://www.fabioluisi.com/ Fabio Luisi official website]
* [http://www.wiener-symphoniker.at/indexe.html Vienna Symphony, Fabio Luisi biography]
* [https://web.archive.org/web/20090817120237/http://www.mdr.de/klangkoerper/2876.html MDR Sinfonieorchester official website]
</div>

== הערות שוליים ==

קטגוריה:מנצחים איטלקים
קטגוריה:מנצחי אופרה
קטגוריה:מקבלי עיטור מסדר ההצטיינות של הרפובליקה של איטליה
קטגוריה:איטלקים שנולדו ב-1959
ברשה (כדורגל)

ברשה קלצ'ו (באיטלקית: Brescia Calcio) הוא מועדון כדורגל מברשה שבאיטליה. המועדון נוסד ב-1911 וקבוצת הכדורגל שלו משחקת בסרייה ב'. צבעי תלבושת הבית של הקבוצה הם כחול ולבן. אצטדיון הקבוצה, סטאדיו מריו ריג'מונטי, מכיל 16,308 מושבים.

==היסטוריה==
המועדון הוקם בשנת 1911 בשם "Brescia Football Club" - מועדון הכדורגל ברשה כשנה לאחר הקמת המועדון, העפילה הקבוצה לסרייה א' בפעם הראשונה בתולדותיה. בשבעים השנים הקרובות שיחקה ברשה בשתי הליגות הראשונות לסירוגין, כשהישגה הגדול ביותר בליגה היה מקום רביעי בעונת . ב-1982 ירדה לליגה השלישית באיטליה. הקבוצה חזרה לסרייה ב' כעבור שלוש שנים.

אחת ההצלחות הזכורות ביותר של הקבוצה הייתה ב-1994, עת זכתה בגביע האנגלו-איטלקי. המועדון זכה לפרסום רב כשהחתים את כדורגלן השנה בעולם בעבר, רוברטו באג'ו, שהיה שחקן מפתח בהגעת הקבוצה למקום השביעי בסרייה א' לעונת . בזכות כך העפילה הקבוצה לגביע האינטרטוטו לראשונה. ברשה הצליחה להגיע עד לגמר הטורניר אך הפסידה בגמר לפריז סן-ז'רמן בגלל חוק שערי החוץ לאחר שמשחק החוץ נגמר בתוצאה 0-0 והמשחק הביתי הסתיים בתיקו 1-1. בארבע השנים שבאג'ו שיחק בקבוצה, היא נודעה בשם "ברשה של באג'ו". בעונה הראשונה שלאחר פרישתו, עונת , ירדה הקבוצה לסרייה ב'.
בעונת הקבוצה הגיעה לשלב שמינית גמר הגביע האיטלקי. בסוף עונת 2009/2010 חזרה לליגה הראשונה לעונה אחת שלאחריה לא שבה עוד לליגה הבכירה. הייתה אמורה לרדת לליגה השלישית לאחר 9 עונות בליגה השנייה, אך לבסוף נשארה בליגה השנייה בעקבות פשיטת הרגל של פארמה. בעונת 2018/2019 ברשיה זכתה באליפות הסרייה ב' וחזרה לסרייה א' לאחר 7 עונות רצופות בסרייה ב' אך ירדה בחזרה לאחר עונה אחת בלבד.

==שחקנים מפורסמים==
מלבד באג'ו, שיחקו בקבוצה שחקנים אחרים מקדמת הכדורגל באירופה כגון לוקה טוני, אנדראה פירלו, מתיאס אלמיידה, ז'וזפ גוארדיולה, מריו באלוטלי, סנדרו טונאלי, מארק האמשיק, סטפן אפיה וגאורגה חאג'י. כמו כן שיחק בקבוצה מי שהיה בעבר קפטן נבחרת ישראל, טל בנין, במשך שלוש עונות מהן שתיים בליגה האיטלקית השנייה. גם השחקן הברזילאי-ישראלי גוסטבו בוקולי זומן לסגל הקבוצה בראשית דרכו.

==קישורים חיצוניים==

* 

*
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1911
קטגוריה:ברשה
קטגוריה:לומברדיה: ספורט
ערפילית עין החתול

ערפילית עין החתול (באנגלית: Cat's Eye Nebula, נקראת גם NGC 6543) היא ערפילית פלנטרית הנמצאת בקבוצת הכוכבים דרקון.

עין החתול היא אחת הערפיליות המורכבות ביותר (מבחינת המבנה) הידועות. תצפיות טלסקופ החלל האבל ברזולוציה גבוהה חשפו מבנים יוצאי דופן, כגון קשרים, סילונים ומאפיינים דמויי קשת.

הערפילית התגלתה על ידי ויליאם הרשל ב-15 בפברואר 1786 והייתה לראשונה שהספקטרום שלה נחקר על ידי האסטרונום החובב האנגלי ויליאם האגינס ב-1864.

מחקרים מודרניים חושפים מספר תעלומות. ישנה אפשרות שחלק ממורכבות הצורה נגרם על ידי חומר הנפלט ממערכת כפולה של ננסים לבנים, אך נכון לעכשיו, אין הוכחות ישירות לטענה זו. בנוסף, מדידות של נוכחות יסודות שונים חושפות סתירה גדולה בין המדידות שנעשו בשתי שיטות שונות, כאשר הגורם לכך אינו ברור.

==קישורים חיצוניים==

* 

קטגוריה:ערפיליות פלנטריות
קטגוריה:קבוצת הכוכבים דרקון
שלומי ברזל

שלומי ברזל (נולד ב-25 באוקטובר 1970) הוא עיתונאי ישראלי, מ"מ דיקן בית הספר לתקשורת של המסלול האקדמי המכללה למינהל, ראש מערך ההסברה של ההתאחדות לכדורגל בישראל ולשעבר עורך מדור הספורט בעיתון "הארץ".

==קריירה==
ברזל החל לעבוד ככתב במדור הספורט של עיתון "ידיעות אחרונות" באמצע שנות התשעים, לאחר שירות צבאי במשטרה צבאית. ב-1998 עבר לעיתון "הארץ", שם שימש ככותב ועורך. בהמשך הפך לסגן עורך מדור הספורט תחת איתן מרקוביץ', ובדצמבר 2008 קיבל את תפקיד העורך הראשי, תפקיד אותו מילא עד מאי 2013. מלבד מדור הספורט, שבו גם היה בעל טור קבוע ("עולה להתקפה"), ברזל כתב בחלק ב' של "הארץ" על מגוון נושאים וגם טור אישי ("בעל, בית") במארקר וויק, המגזין השבועי של "דה-מארקר". בעבר היה בעל הבלוג "דינוזאור ברשת".

בנוסף משמש ברזל כמרצה לתקשורת במכללת נתניה ובמסלול האקדמי המכללה למינהל, שם הוא מעביר קורסים בנושא יסודות התקשורת, אתיקה בעיתונות, יסודות העריכה העיתונאית ומדיה וספורט. בשנת 2010 מונה לראש מסלול עיתונות כתובה ומשודרת במסלול האקדמי המכללה למינהל. בשנת 2018 מונה למ"מ דיקן בית הספר לתקשורת במסלול האקדמי המכללה למנהל.

ביוני 2013 מונה לראש מערך ההסברה של ההתאחדות לכדורגל בישראל, והחליף בתפקיד זה את אמיר אפרת.

==חיים אישיים==
ברזל נשוי לעינת ואב לשניים.

== קישורים חיצוניים ==
* 
* שלומי ברזל, [http://cafe.themarker.com/view.php?u=211776 הבלוג דינוזאור ברשת]

==הערות שוליים==

קטגוריה:בעלי טור ישראלים
קטגוריה:עורכי עיתונים ישראלים
קטגוריה:סגל ידיעות אחרונות
קטגוריה:סגל הארץ
קטגוריה:בוגרי תיכון עמל א' רמלה
קטגוריה:סגל המסלול האקדמי המכללה למינהל
קטגוריה:סגל המכללה האקדמית נתניה
קטגוריה:ישראלים שנולדו ב-1970
הפעמון של צ'ירין

הפעמון של צ'ירין (ביפנית: チリンの鈴), או בשמו השני פעמון מצלצל, הוא סרט ילדים ומחזמר בסגנון אנימה המבוסס על הספר "Chirin no suzu" (הפעמון של צ'רין) מאת טקאשי יאנאסה . הסרט נוצר על ידי חברת סאנריו . הסרט ידוע לשמצה ביפן כסרט שמבצע תפנית חדה במהלכו מסרט ילדים לסרט עם סיפור אפל ואלים. הסרט ידוע גם כסרט ההלם (Shock film) מבין היחידים בקולנוע היפני שמיועד לילדים.

== תקציר העלילה ==
עלילת הסרט סובבת סביב הטלה הקטן צ'ירין, אשר חייו משתנים יום אחד כאשר מלך הזאבים תוקף את החווה והורג את אמו. בניסיון לנקום צ'ירין מנסה ללמוד איך להיות זאב, עוזב את החווה ויוצא למסע אל מלך הזאבים.

==קבלת הסרט==
הפעמון של צ'ירין קיבל ביקורות אוהדות מהמבקרים. ביפן נחשב הסרט לאחד מסרטי האנימה המהפכניים של שנות השבעים ביחד עם "אקספרס לגלקסיה 999" ו"היידי בת ההרים", למרות שהסרט כמעט ולא ידוע מחוץ ליפן, מבקרים מערביים כגון ג'סטין סבקיס מ"אנימה ניוז נטוורק" שיבח את הטבע האפל של סיפור הסרט כמו גם את האמנות של הסרט וכתב שהסרט מהווה "סוג של אגרוף מהיר לפנים של הילד התמים" וגם "אין כמעט שום דבר מעודד בפעמון מצלצל ועדיין הסרט מחזיק בסוג של חמידות אך באותו זמן משמיד את המושגים שלנו של יופי טבעי". אחת מהביקורות השליליות על הסרט באה מ"קימיקו אנימה נטוורק" על אופיו הכבד והמדכא של הסרט, שכתבו שהסרט לא צריך להיראות לצפייה על ידי ילדים צעירים ויכול לגרום לטראומה רגשית.

==לקריאה נוספת==

== קישורים חיצוניים ==

* [http://www.animenewsnetwork.com/buried-treasure/2009-01-15/ringing-bell דף הסרט] באתר אנימה ניוז נטוורק
* [https://web.archive.org/web/20090124162539/http://www.anime-planet.com/reviews/a486.html ביקורת] על הסרט באתר אנימה פלאנט

==הערות שוליים==

קטגוריה:סרטי אנימה
קטגוריה:סרטים על כבשים
קטגוריה:סרטי 1978
קטגוריה:סרטי אנימה מ-1978
מולי אפשטיין

אפשטיין ביוני 2019
שמואל (מולי) אפשטיין הוא פיזיולוג ספורט, פרשן אתלטיקה ומאמן לפיתוח יכולות גופניות. משמש כיום כמנהל המדעי של הוועד האולימפי בישראל, ובנוסף מנהל את תוכנית "פודיום - התוכנית הלאומית למאמנים".

== ביוגרפיה ==
===אתלט===
אפשטיין החל להתאמן בקבוצת מכבי חיפה בשנת 1975. הוא התמחה בריצות קצרות למרחק של 100 מטר עד 400 מטר. הוא ייצג את ישראל בתחרויות בין-ארציות לנוער, במשחקי המכבייה ובכינוס הפועל. הוא היה שותף לשיא הישראלי בריצת שליחים 4X200 מטר ולשיא הישראלי לאגודות בריצת 4X100 מטר. הוא החזיק בשיאים ישראליים לוותיקים בקטגוריית גיל 40–44 בריצות 100 מטר (11.53 שניות) ו-200 מטר (23.75 שניות).
====שיאים אישיים====
=====אצטדיון===== 
* ריצת 100 מטר: 11.10 שניות 
* ריצת 200 מטר: 22.67 שניות

===פיזיולוג ומאמן כושר===
אפשטיין למד בחוג לפיזיולוגיה ופרמקולוגיה בבית הספר לרפואה באוניברסיטת תל אביב והוא בעל תואר מוסמך בפיזיולוגיה של המאמץ - .M.Sc. בין השנים 2006–2009 שימש כפיזיולוג ומאמן היכולות הגופניות של הטניסאית שחר פאר, ושימש כפיזיולוג ומאמן הכושר של הג'ודוקא יעל ארד, שזכתה במדליה האולימפית הראשונה של ישראל באולימפיאדת ברצלונה 1992. בין השנים 1993–1997 שימש כמאמן הכושר של נבחרת ישראל בכדורסל ושל קבוצת הפועל תל אביב בכדורסל (1993/4). בין השנים 2013–2016 שימש כפיזיולוג ומאמן פיתוח היכולות הגופניות של הג'ודוקא ירדן ג'רבי.

===חוקר במכון וינגייט===
בין השנים 1985–2017 עבד במרכז לרפואת ספורט ולמחקר במכון וינגייט כחוקר, כיועץ וכראש המדור לשירותים מדעיים לספורטאי הישג.

בין השנים 2010–2018 ניהל את קורס מאמני פיתוח היכולות הגופניות בבית הספר למאמנים במכון וינגייט. אפשטיין הוא זה שהגדיר מחדש את המינוח המקובל "מאמן כושר" ושינה אותו ל"מאמן לפיתוח יכולות גופניות". החל מ-2015 משמש כמנהל של התוכנית הלאומית למאמנים - פרויקט לאומי לשדרוג המשאב האנושי בתחום האימון ההישגי בישראל.

===הוועדה למניעת סמים בספורט===
אפשטיין הוא בין מקימי הסוכנות הלאומית למניעת סימום בספורט המשותפת לוועד האולימפי בישראל ולמנהל הספורט, גוף שעוסק בפיקוח ובמניעת השימוש בחומרים אסורים בספורט בישראל. לאחר הקמתה היה אפשטיין מזכיר הוועדה במשך כ-12 שנים.

===מנהל מדעי של הוועד האולימפי===
החל מ-2017 משמש כמנהל המדעי של הוועד האולימפי בישראל ועורך את הניוזלטר המדעי של הוועד האולימפי בישראל.

===פרשן אתלטיקה=== 
אפשטיין הוא פרשן האתלטיקה של ערוץ הספורט, שידר מהמשחקים האולימפיים, מאליפויות העולם ומאליפויות אירופה באתלטיקה. חבר בצוות של "המגזין האולימפי" - תוכנית שבועית ששודרה בערוץ הספורט ועסקה בספורט האולימפי.

== מאמרים שחיבר ==
* 
* [https://www.haaretz.co.il/misc/writers/WRITER-1.1696688 מולי אפשטיין, מאמרים], באתר הארץ
* שון פורטל, מולי אפשטיין וגל דובנוב, [https://www.ima.org.il/Medicine/Download.aspx?fi=7902 חסר ברזל ואנמיה בקרב ספורטאיות – גורמים וסיכונים], באתר הרפואה - עיתון ההסתדרות הרפואית בישראל
* דליה נבות מינצר, מולי אפשטיין, נעמה קונסטנטיני, [https://www.ima.org.il/Medicine/Download.aspx?fi=7904 פעילות גופנית ואימונים בתנאי גובה], באתר הרפואה - עיתון ההסתדרות הרפואית בישראל

== קישורים חיצוניים ==

* [https://www.wingate.org.il/Teachers/LecturerDetails.asp?LecturerID=285 מולי אפשטיין], באתר מכון וינגייט
* 

== הערות שוליים ==

קטגוריה:פיזיולוגים ישראלים
קטגוריה:מאמני אתלטיקה ישראלים
קטגוריה:סגל ערוץ הספורט
קטגוריה:בוגרי אוניברסיטת תל אביב
קטגוריה:ישראלים שנולדו במאה ה-20
ארמין ז'ורדן

ארמין ז'ורדן (בצרפתית: Armin Jordan, 9 באפריל 1932 - 20 בספטמבר 2006) היה מנצח שווייצרי, שנודע בפרשנויותו למוזיקה צרפתית, למוצרט ולוגנר.

==ביוגרפיה==
ארמין ז'ורדן נולד בלוצרן, שווייץ. "מר ז'ורדן היה איש גדל-ממדים, בעל פנים מעובים ופה, שנטה להתעוות בחיוך לגלגני, ונוכחותו הפיזית רבת העוצמה עמדה בסתירה לאיפוק של ניצוחו," ציין הניו יורק טיימס בהודעה על דבר מותו.

ז'ורדן היה יוצא דופן לתקופתו, שבה מנצחים מתעופפים מקצה העולם אל קצהו, מחוזה אל חוזה, בכך שנשאר רוב הזמן קרוב הביתה, בשווייץ ובצרפת. אחרי שעמד בראש כמה וכמה תזמורות שווייצריות, התמנה למנצח ראשי של תזמורת שווייץ המערבית בז'נבה בשנת 1985 ובמשרה זו החזיק עד 1997.

אל ארצות הברית הגיע לראשונה רק בשנת 1985. הוא ניצח בסיאטל ובניו יורק. סיאטל הזמינה אותו לנצח על מחזור הטבעת של וגנר בעונות 2000 ו-2001, אך הוא נאלץ לפרוש לאחר הצגות ספורות בעונת 2000 בגלל מחלה. מאותה סיבה גם ביטל את הופעת הבכורה שלו במטרופוליטן אופרה בניו יורק בשנת 2001, שם היה אמור לנצח על כך עושות כולן של מוצרט. בנו, המנצח פיליפ ז'ורדן (שכיום מכהן כמנצח ראשי של התזמורת הסימפונית של וינה), הופיע לראשונה במטרופוליטן בשנת 2002.

ארמין ז'ורדן מת בציריך חמישה ימים אחרי שהתמוטט כשניצח על האופרה "אהבה לשלושה תפוזים" של סרגיי פרוקופייב בבית האופרה בבזל. נוסף לפיליפ, הניח אחריו אלמנה, קייט ובת, פסקל.

== רשימת הקלטות נבחרות ==

* ארנסט שוסון: סימפוניה אופוס 20; "ויויאן", אופוס 5, התזמורת הסימפונית של בזל, אראטו/וארנר B000F4ASUS
* סזר פרנק: Le Chasseur Maudit, Les Éolides, Psyché, התזמורת הסימפונית של בזל, אראטו ECD 88167
* אדואר לאלו: "מלך איס", עם אדוארד וילה, פיליפ בואי, דלורס ציגלר, ז'אן-פיליפ קרטיס, מישל פיקומה, ברברה הנדריקס ומרסל ונו; התזמורת הפילהרמונית של רדיו צרפת. אראטו/וארנר B00000E8RK.
* גוסטב מאהלר: סימפניה מס' 4, עם אדית ויאן, תזמורת שווייץ המערבית, אראטו/וארנר B00000E8U7
* פרנסיס פולנק: "הקול האנושי"; "האישה ממונטה קרלו". תזמורת שווייץ המערבית עם הסופרן פליסיטי לוט. הרמוניה מונדי 901759 EMC 
* סרגיי פרוקופייב: ,רומיאו ויוליה" (3 סוויטות, תזמורת שווייץ המערבית. אראטו/וארנר B000005E8O
* מוריס ראוול: קונצ'רטי לפסנתר, עם אן קפלץ; תזמורת האופרה של מונטה קרלו. אראטו/וארנר קלאסיקסB000054285.
* מוריס ראוול: "הילד והקסמים", תזמורת שווייץ המערבית, אראטו/וארנר קלאסיקס Classics B00004VLSY
* רוברט שומאן: ארבע הסימפוניות, תזמורת שווייץ המערבית אראטו/וארנר B000009ILZ
* רוברט שומאן, Das Paradies und die Peri, עם כריסטוף פרגארדין, רוברט גמביל, אדית ויאן, אן גייוואנג, סילביה הרמן והנס-פטר שיידגר;; המקהלה הקאמרית רומאן, מקהלת פרו ארטה מלוזאן; תזמורת שווייץ המערבית, אראטו 2292-45456-2. 
* יוהאן שטראוס הבן: "ברון הצוענים", בביצוע רודולף ואסרלוף, צוראן טודורוביץ, מרטין הומריך, ז'אנט פישר, בלה פרנץ', האנה שר, אוה וולאק, פאול קונג, לוץ הרי, נטליה אושאקובה והתזמורת והמקהלה הלאומית של רדיו צרפת. נאיב 5002
* ריכרד וגנר: פרסיפאל, גולדברג, מינטון ואחרים, התזמורת הפילהרמונית של מונטה קרלו, המקהלה הפילהרמונית של פראג. אראטו 2292-45662-2

== לקריאה נוספת ==
<div style="direction: ltr;">
*
</div>

==קישורים חיצוניים==

קטגוריה:מנצחים שווייצרים
קטגוריה:מנצחי אופרה
קטגוריה:ילידי 1932

קטגוריה:שווייצרים שנפטרו ב-2006
אד בניס

אד בניס (באנגלית: Ed Benes) הוא שם העט של מאייר הקומיקס חוזה אדילבנז בזרה דה מורה (José Edilbenes Bezerra de Moura). בניס הוא אחד ממאיירי העפרון הבולטים של חברת DC קומיקס (החל מ-2002) ובעבר עבד גם במארוול קומיקס. הוא אייר סדרות כגון "איירון מן", "קפטן אמריקה", "ציפורי הטרף", "סופרגירל", "סופרמן", ו"ליגת הצדק".

== ביוגרפיה ==
בניס נולד בשנת 1972 בסיארה, ברזיל, וחי מ-1986 בלימואירו (Limoeiro). הוא החל מתעניין ועוסק בקומיקס משנת 1989, אז הוא העתיק דמויות מחוברות קומיקס השייכות לאחיו. עבודת הקומיקס המקצועית הראשונה שעשה הייתה בשנת 1993, בקומיקס הקרוי "סאמורי" (Samuree), יחד עם ניל אדמס.

==עבודתו בקומיקס==
בניס עלה לשורה הראשונה של מאיירי הקומיקס עם עבודתו באיור עפרון של הקומיקס "Gen¹³", שהופץ בקנה מידה גדול משמעותית מעבודותיו הקודמות. העובדה כי בניס אינו דובר אנגלית כי אם פורטוגזית בלבד דרשה מכותבי קומיקס כגון בראד מלצר לפרט ברמה מילולית מדויקת את הנדרש בסצנה המאוירת (במקרה של מלצר, סצנה מתוך ההרצה השנייה לחוברות "ליגת הצדק"). לאחר תרגום של הוראותיו על ידי מתורגמן, העיר מלצר כי הסצנה הייתה מדויקת לחלוטין.

לאחר עבודתו על "סופרגירל", הוצע לו לראשונה חוזה בלעדיות עם DC, שבמסגרתו יאייר את "Birds of Prey".

בניס מעיד על עצמו כי הוא מעדיף לאייר דמויות של גיבורי על, במיוחד "סופרמן", "ספיידרמן", "אקס מן" ועוד. בנעוריו הוא נהג לקרוא חוברות של "קונאן הברברי" בעיקר. לרוב הוא מעדיף לצייר נשים, אך גם יצורים מסוגת הפנטזיה. לרבות מדמויותיו קווים סגנוניים דומים.

==רשימת חוברות ומותגי קומיקס באיורו==

== קישורים חיצוניים ==

* 

* [https://web.archive.org/web/20130627162025/http://edbenesart.com/ האתר הרשמי של בניס]
* [https://web.archive.org/web/20080516102756/http://edbenes.deviantart.com/ גלריית עבודות של בניס ב-deviantART]

== הערות שוליים ==

קטגוריה:קומיקסאים
קטגוריה:גיבורי-על ב-DC קומיקס
קטגוריה:ציירים ברזילאים
קטגוריה:אמנים הידועים בכינוי אמנותי
קטגוריה:ברזילאים שנולדו ב-1972
אצבע אלוהים (סרט)

אצבע אלוהים הוא סרט קומדיה דרמטית ישראלית מאת הבמאי יגאל בורשטיין, שיצא לאקרנים בשנת 2009, בהפצת יונייטד קינג. הסרט זכה בפרס השחקן הטוב ביותר (משה איבגי ואלון אבוטבול במשותף) ביולי 2008 בפסטיבל הסרטים הבינלאומי בירושלים; מועמד לתשעה פרסי אופיר ביולי 2008, מתוכם זכה באחד, עבור המוזיקה לישראל ברייט. הסרט השתתף בפסטיבלים בינלאומיים במונטריאול (קנדה), ורשה (פולין) ומונפלייה (צרפת).

==עלילת הסרט==
אצבע אלוהים מגולל את סיפורם של שבתאי (אלון אבוטבול), איש אלטע זאכן מר נפש ואלים, והשוליה התמים שלו הרצל (משה איבגי). השניים חורשים את שכונות דרום תל אביב על תלת-אופנוע מקרטע. שבתאי מעביד את הרצל בפרך, אך הרצל מחייך תמיד ושמח בחלקו. הוא מאוהב בחשאי בבתיה (זהבית פסי), בתו של שבתאי, תלמידה מצטיינת במגמת מחשבים של בית-ספר תיכון. בתיה מעריצה את נתי צביק (ניר לוי), מגיש נערץ של תחזית מזג האוויר בטלוויזיה. נתי צביק מחזר במרץ אחר לילי דקל (דורית בר-אור) שחקנית, דוגמנית, אשת עסקים ובעלת מפעל לקוסמטיקה. 

שבתאי מרבה לישון. בחלומותיו מופיעה אישה אדומת שיער ויפהפייה ומפתה אותו לתנות עימה אהבים. יום אחד הוא מגלה את התצלום שלה על דף מָהוּהַ של עיתון ישן. זה אצבע אלוהים - האדמונית קיימת במציאות ונגזר עליו למצוא אותה. אחרי תלאות מרובות הוא מגיע עם הרצל לביתה. היא נעזרת בהם כדי להיפטר ממאהבה הטרחן, החזאי נתי צביק. בהמשך היא מעניקה את עיקר תשומת לבה וחיבתה להרצל. בהתקף של קנאה וזעם שבתאי מכה את הרצל ומגרש אותו מהמחסן (ומחייו). לילי דקל, שחיוכו וסיפורו העצוב של הרצל שובים את לבה, אוספת אותו אל ביתה. הרצל ממשיך לאהוב את בתיה ומתגעגע לחייו הקודמים אצל שבתאי. במפעל של לילי נערכת הגרלת הפרסים לאספני צנצנות קרם-פנים. הרצל דואג ששבתאי יזכה בפרס ויוזמן לטקס - בתקווה שכך יתפייס עם שבתאי. כשלשבתאי מתברר שהרצל חי אצל לילי, הוא עוזב את המקום בכעס. הרצל אחוז רגשות אשם נכנס לדיכאון: הוא לא אוכל ולא ישן, מפניו נעלם החיוך שכה הקסים את לילי. כדי להציל אותו ולהשיב לו את החיוך היא מזמינה את שבתאי ואת בתו לבקר את הרצל החולה בביתה.

בתיה מגיעה עם אביה. בחנייה מול הבית היא מזהה את חזאי הטלוויזיה הנערץ שעדיין לא ויתר על חלומו לשאת את לילי לאישה. צביק מתגרה במי שלדעתו גזלו ממנו את לילי ומחזר בהפגנתיות אחר הנערה. שבתאי מתנפל עליו בחמת זעם, צביק נפצע, שבתאי והרצל נמלטים מהמקום על התלת-אופנוע המקרטע. המשטרה רודפת אחריהם, אך הם שוב ביחד. אל פניו של הרצל חוזר חיוך קורן של אושר.

==שחקנים==
{| class="wikitable"
|-
! שחקנ/ית !! דמות
|-
| אלון אבוטבול || שבתאי 
|-
| משה איבגי || הרצל 
|-
| דורית בר אור || לילי דקל 
|-
| זהבית פסי || בתיה 
|-
| ליאת גורן || רחל 
|-
| ניר לוי || נתי צביק 
|}

==קישורים חיצוניים==

ביקורות
* 
* 
* 
קטגוריה:סרטי קומדיה
קטגוריה:סרטים ישראליים
קטגוריה:סרטי 2009
קטגוריה:סרטים ישראליים משנת 2009
דביבון גוואדלופ

דביבון גוואדלופ (שם מדעי: Procyon lotor minor) הוא תת-מין של דביבון מצוי, האנדמי לשני איים - באס-טר וגרנד טר בגוואדלופ באנטילים הקטנים.

== מיון ==
דביבון גוואדלופ נחשב למין נפרד בעבר, אך שני מחקרים, אחד שנערך ב-1999 והשני ב-2003 הניבו את התוצאה שדביבון גוואדלופ הוא תת-מין של הדביבון המצוי (Procyon lotor). מחקר התכונות המורפולוגיות והגנטיות שנעשה ב-2003 על ידי כריסטופר מ. הלגן ודון א. וילסון קבע שתת-מין זה הובא לאיים לפני כמה מאות שנים. השערה זו נתמכת על ידי כך שדביבון גוואדלופ נראה מקורב לדביבון איי בהאמה (Procyon lotor maynardi), שהוא אנדמי לאי ניו פרובידנס באיי בהאמה ארכיפלג במרחק של 2,000 ק"מ. לכן, דביבון גוואדלופ ודביבון איי בהאמה שייכים לאותו הזן במהדורה השלישית של יונקי העולם ושמו המדעי הקודם Procyon minor רשום כשם מדעי נרדף לדביבון איי בהאמה.

בהשוואה לדביבון בגודל ממוצע, דביבון גוואדלופ הוא דביבון קטן, שהופך אותו לדוגמה של גמדות איים. גולגולתו עדינה, פרוותו היא אפורה כהה, עם קצת גוון חום-צהוב באזור הצוואר והכתפיים.

== שימור ==
ב-1996 סווג דביבון גוואדלופ כמין בסכנת הכחדה על ידי ארגון השימור העולמי כיוון שהאוכלוסייה של מין זה שמספרה פחות מ-2,500 פרטים ממשיכה להתדלדל. בהתחשב בטווח תפוצתו, סביר להניח שלעולם יהיה בסכנת הכחדה, בדיוק כמו ארבעת דביבוני האיים האחרים (דביבון טרס מריאס, דביבון קוסומל, דביבון איי בהאמה, ודביבון ברבדוס שנכחד ב-1964).

מין זה סובל מהרס בתי גידול, המנגרובים, ויערות הגשם. יתר על כן, הוא עדיין ניצוד על ידי תושבי האיים ומשמש עבורם למזון, וכן מאוים על ידי חדירתם של דביבוני סרטנים לאיים. דביבון גוואדלופ נבחר כמין הסמלי של הפארק הלאומי גוואדלופ, אבל יעמוד בפני הכחדה ללא מאמצי שימור נוספים. מצד שני, הלגן ווילסון מחזיק בדעה שדביבון גוואדלופ הוא בעצמו מין פולש שנחשב איום למערכת האקולוגית המבודדת.

==קישורים חיצוניים==

קטגוריה:בעלי חיים שתוארו ב-1911
קטגוריה:טקסונים שתוארו בידי גריט סמית מילר
קטגוריה:ראקוניים
קטגוריה:גוואדלופ
קטגוריה:איי בהאמה: יונקים
גקרוקס

גקרוקס או γ בצלב הדרומי (נקרא גם גליזה 470) הוא הכוכב השלישי בבהירותו בקבוצת הכוכבים הצלב הדרומי (Crux) ואחד הכוכבים הבהירים בשמי הלילה. 

כוכב זה הוא אחד מששת הכוכבים שמופיעים על דגל אוסטרליה. פרוש השם הוא קיצור של גמא - קרוקס, כלומר של גמא בצלב הדרומי.

==מיקום==
גקרוקס נמצא כמעט על המשכו של הקו המחבר את אלפא בקנטאור ואת בטא בקנטאור - הכוכבים המצביעים על הצלב הדרומי.

הקו המחבר את גקרוקס ואקרוקס מצביע בקרוב לכיוונו של הקוטב השמימי הדרומי.

==מאפיינים==
גקרוקס הוא ענק אדום במרחק של כ-88 שנות אור והוא הענק האדום הקרוב ביותר למערכת השמש. הכוכב הוא מסוג ספקטרלי M3.5 III עם טמפרטורה של כ-3,400 קלווין ועוצמת הארה של פי 140 משל השמש באור נראה, אבל פי 1,500 מהשמש אם כוללים גם את התחום התת אדום שבו נפלטת ממנו מרבית הקרינה. 

מסתו של הכוכב היא כ-3 מסות שמש ורדיוסו הוא פי 113 מרדיוס השמש - כחצי יחידה אסטרונומית, והוא מתיך בליבתו הליום לפחמן ולחמצן. בדומה לכוכבים אחרים מסוג זה, בהירותו של גקרוקס משתנה מעט באופן סדיר למחצה במחזוריות של כ-90 ימים, אך השינוי קטן מכדי להראות בעין. הכוכב צפוי בסופו של דבר להתכווץ ולהפוך לננס לבן כאשר שכבותיו החיצוניות יתפשטו החוצה ויהפכו לערפילית פלנטרית.

מדידות ספקטרוסקופיות של גקרוקס מראות קווי בליעה אופייניים לבריום, יסוד שאינו מצוי בדרך כלל בכוכבים מסוג זה. הסבר מקובל לתופעה הוא שבעבר היה לגקרוקס בן זוג שסיים את התפתחותו כננס לבן והוא המקור לבריום, אך אין עדויות אחרות לקיומו של ננס לבן בקרבתו של הכוכב. 

במרחק זוויתי של כשתי דקות קשת מגקרוקס ניתן להבחין באמצעות משקפת או טלסקופ קטן בכוכב לבן מסוג ספקטרלי A עם בהירות מדרגה 7, אך זהו כוכב שאינו קשור לגקרוקס ונמצא למעשה במרחק גדול לפחות פי 4 ממנו ורק במקרה שניהם נמצאים על אותו קו ראייה.

==קישורים חיצוניים==

*[http://www.solstation.com/stars2/gacrux2.htm גקרוקס ב-Solstation]
*[http://stars.astro.illinois.edu/sow/gacrux.html גקרוקס באתר של ג'ים קלר]
* 

קטגוריה:ענקים מסוג M
קטגוריה:קבוצת הכוכבים הצלב הדרומי
קטגוריה:כוכבים בהירים
קטגוריה:קטלוג גליזה
סה-מה צ'יין

סְה-מָה צְ'ייֵן (בסינית מפושטת: 司马迁; בסינית מסורתית: 司馬遷; בפין-יין: Sīmǎ Qiān; בערך 145 לפנה"ס – בערך 86 לפנה"ס) היה אבי ההיסטוריונים וההיסטוריוגרפים של סין ואחד ההיסטוריונים הראשונים שלה. מעמדו ופרסומו הוענקו לו בשל עבודתו הגדולה והחשובה ביותר רשומות ההיסטוריון, כתבים הסוקרים את תולדות סין במשך אלפיים שנה מהזמנים של סין המיתולוגית (הקיסר הצהוב) ועד זמנו (תקופת שושלת האן). עבודה זו הניחה את היסודות לעבודותיהם של היסטוריונים והיסטוריוגרפים סינים מאוחרים יותר. בנוסף להיותו היסטוריוגרף והיסטוריון מהחשובים בתולדות סין כמה מצאצאיו כמו סה-מה יאן ייסדו את שושלת ג'ין בסוף תקופת שלוש הממלכות של סין.

== עבודתו בתור היסטוריון ==
עבודתו הידועה ביותר ,"רשומות ההיסטוריון", (בסינית "שְׁה גִ'י" - 史记/史記) קבעה מוסכמות חדשות הן בסגנון והן באיכות אליו ישאפו בעתיד היסטוריונים סינים. היא היוותה אבן דרך בכתיבת ההיסטוריה הסינית. 

בזמנים שקדמו להופעתו של סה-מה צ'יין ההיסטוריה הסינית נכתבה כהיסטוריה של שושלות בלבד, כאשר תקופה החלה עם עלייתה של שושלת והסתיימה עם נפילתה. החידוש שהכניס סה-מה צ'יין בכתיבת ההיסטוריה כהיסטוריה כללית הנוגעת לכל סין ולא רק לשושלות השליטים שלה השפיע על היסטוריוגרפים והיסטוריונים סינים מאוחרים יותר כגון גֶ'נְג צְ'יָאו וסְה-מָה גואנג. אף על פי שהיסטוריונים מאוחרים יותר רואים בכתיבתו של סה-מה צ'יין את המודל הרשמי לפיו צריך לכתוב היסטוריה, השיטה הסופית המנחה את ההיסטוריון הסיני כיצד לכתוב כתבים וספרים היסטוריים הופיעה מאוחר יותר בימיו של ההיסטוריון באן גו.

סה-מה צ'יין היה גם זה שהציג דרך כתיבה חדשה לסינים - היא כתיבת היסטוריה בצורה של סדרת ביוגרפיות. עבודתו הידועה ביותר, שה ג'י, כוללת יותר מ-130 פרקים ומחולקת לנושאים ספציפיים בצורת תולדות, דיווחים וחיבורים, ולא בצורת ציר זמן כפי שנהוג במערב. בין שאר הנושאים שבהם סה-מה צ'יין עוסק בחיבורו אפשר למצוא דיווחים על כלכלה, מוזיקה, טקסים, דת, לוח השנה הסיני וביוגרפיות מורחבות. השפעתו של סה-מה צ'יין על כתיבת היסטוריה לא הצטמצמה לסין בלבד אלא הגיעה גם למקומות אחרים כדוגמת הממלכות הקוריאניות.

== חייו ==
מקום לידתו של סה-מה צ'יין נקרא בתקופתו לונגמן, ליד המקום שבו שוכנת כיום העיר האנצ'נג אשר במחוז שאאנשי. בתור צאצא למשפחת היסטוריונים ותיקה, אביו, סה-מה טאן, היה מנהל הספרייה הקיסרית והמְתארך הצופה למועד החגיגות של הקיסר האן וו-די. תחת השגחתו של אביו, החל סה-מה צ'יין ללמוד מגיל צעיר מאוד, וכבר בגיל עשר היה בקיא בחלק ניכר מהכתבים הסינים הקלאסיים שנכתבו עד לתקופתו. כאשר התבגר עוד החל סה-מה צ'יין ללמוד אצל צמד הקונפוציאנים הידועים קוֹנג אנְגְווֹ ודונג ג'ונְגשוּ. כאשר הגיע לגיל עשרים החל סה-מה צ'יין בעידודו של אביו לנדוד ברחבי סין במטרה לאסוף חומרים לעבודתו ההיסטורית שה ג'י. במהלך מסעו ניסה לברר את אמיתותן של אגדות ושמועות שרווחו במקומות שבהם ביקר. כמו כן הוא גם ביקר באנדרטות ידועות בזמנו כאשר הבולטות ביניהן היו האנדרטות שייצגו את קברי המלכים המלומדים המיתולוגיים יו ושון.

==קישורים חיצוניים==

* 
* 

* [http://www.bbc.co.uk/news/magazine-19835484 'Sima Qian: China's 'grand historian]
* 
* 

קטגוריה:היסטוריונים סינים
קטגוריה:סין: היסטוריה
קטגוריה:אישים שחיו במאה ה-1 לפנה"ס
קטגוריה:אישים שחיו במאה ה-2 לפנה"ס
מריה שרייבר

מריה אווינגס שרייבר (באנגלית: Maria Owings Shriver, נולדה ב-6 בנובמבר 1955) היא עיתונאית, מפיקת טלוויזיה וסופרת אמריקאית, זוכת פרסי אמי על סדרת התעודה לטלוויזיה "The Alzheimer's Project" שהפיקה בפועל לרשת HBO.

שרייבר היא בת למשפחת קנדי. אמה, יוניס קנדי, הייתה אחותם של נשיא ארצות הברית ג'ון קנדי ושל הסנטורים רוברט קנדי ואדוארד קנדי.

==ביוגרפיה==
שרייבר נולדה בשיקגו שבארצות הברית למשפחה קתולית. אביה סרג'נט שרייבר אף הוא פוליטיקאי. היא הכירה את ארנולד שוורצנגר במשחק טניס לצורכי צדקה בשנת 1977, שנערך בבית אמה, ונישאה לו ב-26 באפריל 1986 במסצ'וסטס. לזוג יש ארבעה ילדים, שאחד מהם הוא שחקן הקולנוע והטלוויזיה פטריק שוורצנגר. במאי 2011 הודיעו השניים כי הם נפרדים לאחר 25 שנות נישואים. כעבור מספר ימים נודע כי העילה לפרידת השניים הייתה רומן שניהל שוורצנגר 10 שנים קודם לכן עם עוזרת הבית של הזוג, וילד מחוץ לנישואים שנולד מקשר זה. שוורצנגר תמך בילד כלכלית מלידתו. העוזרת עזבה את משרתה בביתם של בני הזוג שוורצנגר בינואר 2011.

בעקבות הסיקור התקשורתי המופרז של מותה של השחקנית אנה ניקול סמית', הודיעה שרייבר שלא תחזור יותר לסיקור החדשות.

==משפחתה==

==קישורים חיצוניים==

* 

* 
* 

==הערות שוליים==

קטגוריה:וושינגטון די. סי.: אישים
קטגוריה:משפחת קנדי
קטגוריה:זוכי פרס פיבודי
קטגוריה:אמריקאיות ממוצא אירי
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:בני זוג של מושלי מדינות ארצות הברית
קטגוריה:זוכי פרס אמי לחדשות ולתעודה: אישים
קטגוריה:סופרות אמריקאיות
קטגוריה:סופרים אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:שיקגו: אישים
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
אלון פנקס

אלון פנקס (נולד ב-6 באוגוסט 1961) הוא דיפלומט ויועץ פוליטי ישראלי. שירת כקונסול הכללי של ישראל בניו יורק בשנים 2000–2004.

==ביוגרפיה==
פנקס נולד בתל אביב וגדל ברחובות. את שירותו הצבאי עשה בחיל השריון. הוא סיים תואר ראשון במדע המדינה בהצטיינות יתרה באוניברסיטה העברית בירושלים, ולאחר מכן השלים תואר שני בממשל ופוליטיקה באוניברסיטת ג'ורג'טאון שבוושינגטון.

הוא כיהן כראש מטה שר החוץ במהלך כהונתם של שלמה בן עמי ודוד לוי כשרי חוץ. לאחר מכן היה יועץ מדיניות חוץ לאהוד ברק ויועץ פוליטי לשמעון פרס. שירת כקונסול הכללי של ישראל בניו יורק בשנים 2004–2000.

פנקס התמודד בפריימריז לרשימת מפלגת העבודה לקראת הבחירות לכנסת השבע עשרה ב-2006, אך נבחר למקום לא ריאלי.

פנקס היה בין הכותבים הבולטים למגזין הגברים "בלייזר", כאשר יצא לאור, והוא בעל טור בנושא ארצות הברית באתר ynet. הוא משמש כפרשן חדשות חוץ לערוץ "פוקס ניוז" האמריקאי ולעיתים מופיע בערוצי החדשות המרכזיים ובתחנות הרדיו בישראל כפרשן בדיונים בנושא ארצות הברית.

בנובמבר 2009 אישרה ועדה פנימית של שירות החוץ את מועמדותו לתפקיד שגריר ישראל באו"ם, אך ראש הממשלה בנימין נתניהו סירב למינוי.

פנקס גרוש, ואב לשתי בנות.

==קישורים חיצוניים==

* 
* 
* 
* 
מכּתביו:
* 
* 

==הערות שוליים==

קטגוריה:דיפלומטים ישראלים
קטגוריה:קונסולי ישראל בניו יורק
קטגוריה:יועצים פוליטיים ישראלים
קטגוריה:בעלי טור ישראלים
קטגוריה:פעילי מפלגת העבודה
קטגוריה:בוגרי אוניברסיטת ג'ורג'טאון
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1961
אינטרקום

אינטרקום המשמש כמשחק ילדים ומקשר בין חדרי תצוגה שונים ב[[מוזיאון קוהל שבאילינוי, שבארצות הברית.]]
אִינְטֶרְקוֹם (באנגלית: Intercom, על פי האקדמיה ללשון העברית: "מַקְשֵׁר פְּנִים") הוא מכשיר דומה לטלפון, עם קו תקשורת חוטי, המשמש ככלי תקשורת בין חדרים וחלקים שונים של אותו בניין. השימוש הנפוץ ביותר במכשיר זה הוא לצורך שיחה לבירור זהותו של אדם המבקש להיכנס אל המבנה ועומד מחוץ לדלת הכניסה.

קיים מגוון רחב של מערכות אינטרקום לבית ולמשרד: אינטרקום לאפרכסת, אינטרקום לקו טלפון, אינטרקום וידאו, אינטרקום עם או בלי קודן ועוד.

במשרדים, מערכות אינטרקום משמשות בדרך כלל לתקשורת בין חדרים שונים ובין אנשים שונים.

=== על סוגי האינטרקום השונים ושימושם ===
בראשית דרכו של האינטרקום, האינטרקום היה קווי והשתמש בחיווט פיזי כדי לחבר את עמדות האינטרקום הנמצאות בתוך הבניין. הוא סיפק אפשרות שמע בלבד, ואיפשר תקשורת בין חדרים שונים או בין כניסה ראשית לחדרים פנימיים במגורים או במסחר, למטרות תקשורת פנימית, גישה מרחוק ואבטחה. אחריו יצא האינטרקום האלחוטי, אשר לא נזקק לחיווט פיזי, וגם הוא סיפק שמע בלבד. הוא קל יותר להתקנה לעומת האינטרקום הקווי ואף גמיש יותר בכל הקשור לניידות והטווח. שימושו זהה לשימוש האינטרקום הקווי.

לאחר מיכן פותחו מערכות אינטרקום הוידאו, שמאפשר לאנשים לא רק לדבר אחד עם השני אלא גם לראות אחד את השני. שימושו זהה לשימוש האינטרקום הקווי והאלחוטי, אך העובדה כי הוא כולל וידאו מספקת שכבת אבטחה נוספת על ידי זיהוי ויזואלי.

מאוחר יותר הופיע אינטרקום שמבוסס על פרוטוקול אינטרנט, המשתמש באינטרנט כדי לאפשר למערכת לתפקד, ומציע אפשרויות נוספות כגון גישה מרחוק ואיחוד עם מערכות אחרות.אינטרקום בכניסה לבניין מגורים בכפר סבא

== קישורים חיצוניים ==

קטגוריה:טכנולוגיה תקשורתית
קטגוריה:מערכות בניין
פרפרים הם חופשיים

פרפרים הם חופשיים (באנגלית: Butterflies Are Free) הוא סרט קולנוע על פי מחזה של לאונרד גרש, שצולם בארצות הברית, בוים על ידי מילטון קצלס ויצא לאקרנים בשנת 1972. 

עלילת הסרט היא חצי ביוגרפית ומבוססת על חייו של המשפטן הרולד קרנץ. הסרט עוסק בסיפור האהבה של "פרפרית חופשייה", ג'יל טאנר (גולדי הון), גרושה בת 19 שמחליפה מאהבים ודירות מדי כמה ימים, וסטודנט עיוור, דון בקר (אדוארד אלברט), שאמו (איילין הקרט) מנסה לנהל את חייו. הקרט זכתה בפרס אוסקר על הופעתה בסרט זה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סרטי 1972
קטגוריה:נכות באמנות
קטגוריה:סרטי קולומביה
קטגוריה:סרטים על עיוורים
לופן השלישי (זיכיון)

ממוזער
לופן השלישי (ביפנית: ルパン三世) הוא זיכיון מדיה יפני בממוקד בהרפתקאותיו של הגנב המומחה לופן השלישי. הזיכיון נוצר במקור בשנת 1967 על ידי אמן המאנגה קאזוהיטו קאטו. עלילת הסדרה מתמקדת לרוב בביצוע גניבות ומעשי שוד מתוחכמים ומורכבים במיקומים אקזוטיים שונים ברחבי העולם. 

הזיכיון כולל סדרות מאנגה, סדרות אנימה, סרטי לייב-אקשן, משחקי וידאו ועוד.

קאזוהיקו קאטו יצר במקור את דמותו של לופן השלישי בהשראת הדמות הספרותית הצרפתית הקלאסית ארסן לופן, אותה יצר במקור הסופר הצרפתי מוריס לבלאן.

== דמויות ראשיות ==
[[קוספליי של דמויות הסדרה]]
* לופן השלישי - גנב מיומן וכריזמטי במיוחד.
* דאיסוקה ג'יגן - צלף מיומן.
* גואמון אישיקאווה ה-13 - סמוראי מיומן.
* פוג'יקו מינה - פאם פאטאל מסתורית ומושא אהבתו של לופן השלישי.
* מפקח המשטרה זניגאטה - מנסה כל העת ללכוד את לופן השלישי. זניגאטה עובד עבור האינטרפול.

== יצירות בהן מופיעה הדמות ==
=== סדרות מאנגה ===
* Lupin III (1967 - 1969)
* Lupin III S (1998)
* Lupin III Y (1999 - 2004)
* Lupin III: World's Most Wanted (2004 - 2007)
* Lupin III M (2005 - 2014)
* Lupin III H (2010 - 2016)
* Lupin III B (2014)
* Lupin III: Neighbour World Princess (2022 - 2023)

=== סדרות אנימה ===
* Lupin the 3rd Part I (1971–1972, 23 פרקים)
* Lupin the 3rd Part II (1977–1980, 155 פרקים)
* Lupin the 3rd Part III (1984–1985, 50 פרקים)
* Lupin the Third: The Woman Called Fujiko Mine (2012, 13 פרקים)
* Lupin the 3rd Part IV: The Italian Adventure (2015, 26 פרקים)
* Lupin the 3rd Part V: Misadventures in France (2018, 24 פרקים)
* Lupin the 3rd Part 6 (2021–2022, 24 פרקים)

=== סרט לייב אקשן ===
* Strange Psychokinetic Strategy (1974)
* Lupin the 3rd (2014)

=== סרטים מונפשים ===
* The Mystery of Mamo (1978)
* The Castle of Cagliostro (1979)
* Legend of the Gold of Babylon (1985)
* Farewell to Nostradamus (1995)
* Dead or Alive (1996)
* Lupin the 3rd vs. Detective Conan: The Movie (2013)
* Jigen's Gravestone (2014)
* Goemon's Blood Spray (2017)
* Fujiko's Lie (2019)
* The First (2019)

=== משחקי וידאו ===
* Cliff Hanger (1983)
* Lupin the 3rd: Treasure of the Sorcerer King (2002)

==קישורים חיצוניים==

קטגוריה:סדרות אנימה
קטגוריה:סדרות מאנגה
קטגוריה:סדרות אנימה משנות ה-1970
קטגוריה:זיכיונות: סרטים וסדרות
קטגוריה:לופן השלישי
סרטי יוניברסל

סרטי יוניברסל (באנגלית: Universal Studios או Universal Pictures) היא חברה אמריקאית להפקת סרטים והפצתם, אשר הוקמה ב-8 באוגוסט 1912. סרטי החברה מופצים בישראל על ידי חברת טוליפ אנטרטיימנט.

החברה נמצאת כיום בשליטת חברת NBC Universal ונחשבת לאחת מששת אולפני הסרטים האמריקאים הגדולים ביותר.

האולפנים של סרטי יוניברסל ממוקמים בעמק סן פרננדו במחוז לוס אנג'לס שבקליפורניה. משנות השישים האולפנים מציעים גם סיורים מיוחדים אשר הפכו את האולפנים לאטרקציה תיירותית בפני עצמה.
מחלקת ההפצה ומשרדי ההנהלה הנוספים של החברה ממוקמים בניו יורק.

ברשות החברה גם רשת פארקי שעשועים עולמית שנקראת "פארק יוניברסל" (Universal Park). הפארקים הגדולים שבהם נמצאים בפאתי העיר אורלנדו בפלורידה, ארצות הברית סמוך לפארק דיסניוורלד, זאת על מנת להתחרות בפארק של חברת וולט דיסני.

ב-28 באפריל 2016, נודע כי חברת הכבלים קומקאסט, בראשות סרטי יוניברסל, רוכשת את אולפני ההנפשה של דרימוורקס תמורת 3.8 מיליארד דולר.

== הפקות בולטות לאורך השנים ==
הכניסה לאולפני החברה
מראה באטרקציה התיירותית
מראה באטרקציה התיירותית
מראה באטרקציה התיירותית
סרטים בולטים שהופקו באולפני סרטי יוניברסל לאורך השנים:

== ראו גם ==
* אולפני יוניברסל פלורידה
* מפלצות יוניברסל
* סרטי אולפני יוניברסל

== קישורים חיצוניים ==

* 

* 
* 

== הערות שוליים ==

*
קטגוריה:חברות אמריקאיות להפקת סרטים
קטגוריה:אולפני הנפשה
קטגוריה:דרום קליפורניה: קולנוע
קטגוריה:חברות שהוקמו בשנות ה-1910
נימפאיום

הנימפאיום ב[[ג'רש, ירדן.]]
נימפאיום מודרני ב[[דרזדן, גרמניה.]]
נימפאיום (ביוונית עתיקה νυμφαίον; בלטינית nymphaeum) הוא מבנה מקדש שהוקם ביוון העתיקה וברומא העתיקה לפולחן הנימפות. 

בתקופות קדומות שימשו אתרי טבע בסמוך למעיינות, או בצוקי סלע שלרגלייהם מעיינות, אשר היוונים והרומים האמינו שהתגוררו באזורם נימפות, כמקדשים עבור הנימפות. בהמשך נבנו מבנים מלאכותיים ובהם מזרקות מים על מנת לשמש כמקדשים.

בין הדוגמאות הידועות למבנים מסוג זה ניתן למנות את הנימפאיום שהתגלה בג'רש שבעבר הירדן, אשר נבנה בשנת 191. מבנה זה הוקם סביב מעיין, כאשר הקומה התחתונה צופתה בשיש, הקומה השנייה בטיח צבוע ומעל המבנה הייתה כיפה. 

עוד בתקופת האימפריה הרומית הפך מבנה הנימפאיום ממבנה מקודש למבנה חילוני שנבנה לצורכי נוי בבתי העשירים. דוגמאות למבנים אלו התגלו בפומפיי, הרקולנאום ובאוסטיה, וכן בוילה אדריאנה שבטיבולי שבאיטליה. שרידיהם של כ-20 מבנים מעין אלו התגלו בעיר רומא.

השימוש בנימפאיום כמבנה נוי ופנאי נמשך גם בתקופת הרנסאנס ודוגמה למבנה מסוג זה הוא הנימפאיום שנבנה בוילה ג'וליה שברומא על ידי ברתולומאו אמאנאטי בין השנים 1550–1553.

==קישורים חיצוניים==

* [http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Nymphaeum.html סמיואל בול פלאטנר, מילון טופוגרפי של רומא עתיקה, מבני נימפאיום ברומא העתיקה] 
* 

*
קטגוריה:נימפות
קטגוריה:מיתולוגיה רומית
קטגוריה:מבני דת
קטגוריה:יוון העתיקה: מבנים
סנטפדור

מנזר בסנטפדור
סנטפדור (בקטלאנית ובספרדית: Santpedor) היא עיירה בת כ-7,554 תושבים (נכון ל-2019) בקטלוניה שבספרד. העיירה נמצאת צפונית למנרסה, בפרובינציית ברצלונה. שם העיירה הוא גלגול של "Sant Pere d'Or" (בעברית - סן פדרו הזהוב), על שם הנהר העובר באזור, "ריו דה אורו" (נהר הזהב). רוב תושבי סנטפדור עוסקים בחקלאות. בסנטפדור יש גם אזורי תעשייה מתפתחים.

מתחילת המאה ה-21 החלו לעבוד על שימור הביצות שמדרום לעיירה, שם התגלה מין ציפור מעניין.

הפסטיבל העירוני נערך בשבוע השני של יוני. "פריה דה סן מיגל", שנקרא באופן רשמי "פירה דה סנט מיקל", נחגג ב-2 וב-3 באוקטובר.

בין האישים המפורסמים שנולדו בעיירה סנדרה סנג'או, סולן תזמורת כלי הזמר הצוענים של ברצלונה (BGKO), ופפ גווארדיולה, שחקן קבוצת הכדורגל ברצלונה לשעבר והמנהל הנוכחי של מנצ'סטר סיטי.

==התפתחות האוכלוסייה==
{| style=" text-align:center; border:1px solid #dddddd" cellspacing="2" cellpadding="2"
!colspan="5" bgcolor="#e1e1e1"|קצב צמיחת האוכלוסייה בין 1900 ל-2006
|-bgcolor="#e1e1e1"
|1900
|1930
|1960
|1990
|2006
|-bgcolor="#e1e1e1"
|1.885
|1.918
|2.363
|4.347
|6.263
|}

<timeline>
Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.6,0.7,0.99)

ImageSize = width:400 height:210
PlotArea = left:50 bottom:30 top:30 right:30
DateFormat = x.y
Period = from:0 till:6500
TimeAxis = orientation:vertical
AlignBars = justify
ScaleMajor = gridcolor:b increment:1300 start:0
ScaleMinor = gridcolor:a increment:325 start:0
BackgroundColors = canvas:c

BarData=
 bar:1717 text:1717
 bar:1787 text:1787
 bar:1857 text:1857
 bar:1887 text:1887
 bar:1920 text:1920
 bar:1950 text:1950
 bar:1981 text:1981
 bar:1992 text:1992
 bar:2000 text:2000
 bar:2006 text:2006

PlotData=
 color:d width:20 align:left

 bar:1717 from:0 till: 948
 bar:1787 from:0 till: 1791
 bar:1857 from:0 till: 1818
 bar:1887 from:0 till: 1879
 bar:1920 from:0 till: 1762
 bar:1950 from:0 till: 1797
 bar:1981 from:0 till: 3424
 bar:1992 from:0 till: 4644
 bar:2000 from:0 till: 5352
 bar:2006 from:0 till: 6263

PlotData=

 bar:1717 at: 948 fontsize:s text: 948 shift:(-10,5)
 bar:1787 at: 1791 fontsize:s text: 1.791 shift:(-10,5)
 bar:1857 at: 1818 fontsize:s text: 1.818 shift:(-10,5)
 bar:1887 at: 1879 fontsize:s text: 1.879 shift:(-10,5)
 bar:1920 at: 1762 fontsize:s text: 1.762 shift:(-10,5)
 bar:1950 at: 1797 fontsize:s text: 1.797 shift:(-10,5)
 bar:1981 at: 3424 fontsize:s text: 3.424 shift:(-10,5)
 bar:1992 at: 4644 fontsize:s text: 4.644 shift:(-10,5)
 bar:2000 at: 5352 fontsize:s text: 5.352 shift:(-10,5)
 bar:2006 at: 6263 fontsize:s text: 6.263 shift:(-10,5)
</timeline>

== קישורים חיצוניים ==
 
* 
* [https://web.archive.org/web/20070203070947/http://www.ccbages.org/santpedo.htm גיליון מידע אודות העיירה]
* [http://www.illa.cat/santpedor מידע על העיירה]

קטגוריה:קטלוניה: ערים
בשר תותחים

בְּשר תותחים, באנגלית: Cannon fodder, הוא כינוי מחאתי לחיילים (בעיקר זוטרים) הנשלחים למותם בהמוניהם, בקרב אבוד מראש או חסר תכלית; הביטוי קורא תיגר על שולחיהם, המקריבים אותם באש האויב. כמו במלחמת החפירות של WWI, שבה נשלחו חיילים בהמוניהם לחזית, כשברור היה שרבים ייהרגו בה. - הביטוי ממשיל אותם למספוא בהמות (Fodder), המיועד לכלי הנשק של האויב.

==שימוש בביטוי==
הצירוף משמש גם במשמעות מושאלת למחאה על כל ביטוי של זילות בחיי אדם (גם אזרחים), בפרטיותו ובזכויותיו, לשווא או לטובת רווח אישי וזר. לפעמים הוא משמש שם כוללני ומזלזל לחיל הרגלים (בשונה מחילות "איכותיים יותר" כביכול, כמו חיל האוויר, שאינם פוגשים את האויב בקרב פנים אל פנים) או לקרבן חסר ישע, המצוי בעמדת נחיתות ברורה ועלול לספוג בשל כך הפסד, השפלה ופגיעה מהחזק ממנו.

ביטוי דומה בתחום הקולנוע הוא "חולצה אדומה" המתייחס לדמויות שכל תפקידן הוא להיהרג על ידי הגיבור או על ידי הנבלים ביצירה. ואכן, דמויות כמו חיילי הסער של האימפריה במלחמת הכוכבים או נינג'ות רעות בסרטי אמנויות לחימה משמשות כבשר תותחים עבור דמויות הגיבורים. הביטוי מוזכר בפזמון "חייל שוקולד" שנכתב ובוצע על ידי להקת החלונות הגבוהים באלבום הנושא את שמה מ-1967.

==מקור הביטוי==
המשלת חיילים ל"מזון שנצרך על ידי מלחמות" מתוארכת למאה ה-16, משום שהיא מצויה ביצירתו של ויליאם שייקספיר, הנרי הרביעי (בנוסח food for powder – מזון לאבק שרֵפה). התיעוד הראשון של הביטוי עצמו מצוי בצרפתית: פרנסואה-רנה דה שאטובריאן, מחה בפמפלט שהוציא בשנת 1814 על זילות חיי החיילים בצבא נפולאון, לקראת סוף שלטונו של הקיסר הצרפתי. לביטוי זה מקבילות בספרדית, (carne de cañón).בגרמנית (kanonenfutter). הביטוי קנה לו שביתה במלחמת העולם הראשונה.

==ראו גם==
* מגן אנושי
* רסס והתפלל

==הערות שוליים==

קטגוריה:ביטויים
נקע מולד של מפרק הירך

נקע מולד של מפרק הירך (באנגלית: Developmental Dysplasia of the Hip, ובקיצור DDH; נקרא גם Congenital Dislocation of Hip, ובקיצור CDH), היא תופעה המתרחשת לרוב בלידה. מדובר בפריקה מלאה או חלקית של מפרק הירך, או בפיגור בהתפתחות גג מפרק הירך תקופה קצרה לאחר הלידה.

==גורמים==
נקע במפרק הירך נפוץ במקרים בהם הרחם צר וצפוף ו/או שהתינוק גדול יחסית, או במקרים של לידת עכוז.
המנח התקין של מפרק הירך כאשר הוא במגע עם שקע תואם באגן. כאשר החיבור בין עצם המפרק לשקע אינו תקין, פרק הירך, שאמור לשאת את מירב משקל האדם, לא יתפקד כראוי.

שכיחות התופעה היא כשני מקרים לאלף לידות, והיא מתגלה לרוב בשלב מוקדם. בלידות עכוז שכיחות התופעה גדולה יותר.

חוסר אבחון ואי מתן טיפול מהיר בתופעת פריקת הירך עלולים לגרום להתפתחות לא תקינה של הרגל, שעשויה להוביל לצליעה, לקיצור הרגל, לגדילה עקומה של המפרק ולחוסר שוויון וא-סימטריה בירכיים ובאגן ולהתפתחות דלקת מפרקים ניוונית של מפרק הירך.

== אבחון ==
אבחון פריקה בתינוקות מתבצע על ידי בדיקה גופנית של רופא, בבדיקת אולטרה סאונד או בצילום רנטגן (תלוי בגילו של התינוק הנבדק). בישראל, נבדקים תינוקות על ידי רופא לאחר הלידה באמצעות מישוש והסתכלות על מבנה העצמות של התינוק וחיפוש של א-סימטריה בין קפלי הישבן והמפרקים הגמישים. במקרה של חשש לנקע, נשלח התינוק לאבחון אולטרה-סאונד. המשך ההשגחה מבוצע במסגרת התחנות לבריאות המשפחה (טיפת חלב).

{| align=center
|<gallery widths="330px" heights="100px" perrow="1">
תמונה:Hip dysplasia - schematic.jpg|סוגי נקעים במפרק הירך (איור A מתאר מפרק תקין, לעומת השאר)
 </gallery>
|}

== טיפול ==
הטיפול בתופעה מתבצע במספר אופנים שכיחים:
*"רתמת פבליק" - מערכת של רצועות המחזיקות את פרק הירך במקומו התקין, עד שהרקמות הרכות סביב הפרק חזקות דיין ומספקות יציבות לפרק.
*כרית פיסוק - פועלת בצורה דומה ל"רתמת פבליק".
*סד מיוחד לאזור המפרקתי - סד רפואי קשיח המונע תנועה מגושמת של מפרק הירך עד להתחזקות הסחוס והרקמות שמסביבו.

<gallery widths="120px" heights="140px" perrow="4" class="center">
תמונה:Saeugling mit angelegter spreizhose.jpg|תינוק בעל רצועות קיבוע
תמונה:Pavlik.jpg|דיאגרמה של רצועות המולבשות על תינוק
תמונה:Frejka.jpg|דיאגרמה של כרית פיסוק המולבשת על תינוק
תמונה:Tractie.jpg|שימוש ברצועות האמורות להיעזר בכוח המשיכה לשם טיפול בבעיה
 </gallery>

לכל השיטות מטרה דומה; פיסוק של הירכיים, כדי לקבע את ראש עצם הירך ולהחזירו למקומו הטבעי. ברוב המקרים הבעיה נפתרת זמן קצר לאחר השימוש בשיטות אלו, אולם במקרים מסוימים מגבסים את רגליו של התינוק (מהחזה ועד הרגליים). במקרים מסובכים וחריגים אף יותר, מבצעים אקט כירורגי; שיחזור של מפרק הירך, תוך שינוי המבנה הגרמי שלו על ידי חיתוך העצם וחיבורה בעמדה המקנה לפרק יציבות בתוך שקע האגן. 

ההחלטה באיזו שיטה להשתמש מתבצעת בהתאם למצב המפרק, חומרת הבעיה ומשך הזמן לאחר הלידה שבה התפתחה הבעיה.

== ראו גם ==
* פריקה
* סחוס

== קישורים חיצוניים ==

* [http://www.beok.co.il/SelectedArticle.aspx?ArticleID=6406 פריקה של מפרק הירך אצל תינוקות]
* 
* 

קטגוריה:מומים מולדים במערכת השריר-שלד
מלניזם

[[נמר עם מלניזם]]
מֵלַנִיזְם (או בעברית: שְׁחֹרָנוּת) היא תופעה של כמות גבוהה של פיגמנטים שחורים (או כמעט שחורים) בעור, בנוצות או בשיער של בעל חיים, כתוצאה מנוכחות מלנין בכמות רבה.

בניגוד לחיות אחרות מאותו מין, הפרט הנגוע במלניזם שחור לגמרי, כמו למשל פנתרים שחורים. מלניזם הוא תופעה הפוכה ללבקנות ולאוציזם שבהן יש העדר מלנין. מבחינה גנטית, התופעה מתייחסת לפנוטיפ שבו הפיגמנטציה של בעל חיים מבוטאת כולה. אצל בני אדם, ביטוי למצב הוא המחלה מלנוזיס (שחמת). קיים גם מצב של מלניזם כביכול (או פסאודו-מלניזם) שבו קיימת הגברה או הגדלה של אזורים בעור שבהם יש פיגמנטציה ונראה כאילו יש רצף ביניהם. מלניזם הוא לעיתים קרובות תוצאה של מוטציה גנטית, אבל יכול לנבוע גם מגורמים אחרים, כמו חשיפה לטמפרוטורות קיצוניות בזמן ההריון, שגורם לשינוי בשעתוק או בתרגום הגנטי. מלניזם יכול גם להיות מושפע משינויים סביבתיים והמקרה הידוע נקרא "מלניזם תעשייתי"- כך למשל, במקרה של מלניזם בעש "המודד המפולפל" בבריטניה, דבר המשמש גם כדוגמה לברירה טבעית.

<gallery>
ArbeLevy-Vipera palaestinae, Melanism.jpg|צפע מצוי, מופע כהה במיוחד שאינו נפוץ (מלניסטי). רמת הגולן, מאי 2007.
Cavia porcellus-Licorice.jpg|שרקן עם מלניזם
Melsquir.jpg|סנאי עם מלניזם
</gallery>

==ראו גם==
* פנתר שחור
* ברבור שחור
* איאם סמני
* אדמוניות יתר (אריתריזם)

== קישורים חיצוניים ==

* מילון אינפומד [http://www.infomed.co.il/glossary/g_2287.htm מלניזם] 

==הערות שוליים==

קטגוריה:גנטיקה
קטגוריה:מחלות עור והרקמה התת-עורית
הנזה רוסטוק

מועדון הכדורגל הנזה רוסטוק (בגרמנית: .Fußballclub Hansa Rostock e. V) הוא מועדון כדורגל גרמני, הממוקם בעיר רוסטוק שבמקלנבורג-מערב פומרניה. המועדון משחק בליגה הגרמנית השלישית. המועדון נחשב לאחד המצליחים ביותר במזרח גרמניה, ושיחק מספר עונות בבונדסליגה, הליגה הגרמנית הבכירה.

המועדון נוסד ב-1 בנובמבר 1954 בשם ספורטקלאב אמפור רוסטוק. קבוצת הכדורגל של המועדון לא הצליחה לגייס כדורגלנים מקומיים ולכן גייסה שחקנים מקבוצת אמפור לאוטר מהעיר לאוטר, הנמצאת ליד הגבול עם צ'כיה.

היריבה הגדולה ביותר של האנזה רוסטוק היא סנט פאולי שאוהדיה מזוהים עם השמאל הרדיקלי.

==סגל הקבוצה==
;נכון ל-18 ביולי 2022

 (קפטן)

 

 (בהשאלה ממיינץ 05)

==שחקנים מפורסמים==
* קארסטן יאנקר
* יארי ליטמאנן
* אוליבר נויביל
* ויקטור אגאלי
* מרקוס אולבק
* ראדה פריצה
* באשירו סאלו

==קישורים חיצוניים==

* 

*
קטגוריה:קבוצות כדורגל גרמניות
קטגוריה:קבוצות ששיחקו ביותר ממדינה אחת
קטגוריה:קבוצות כדורגל שהוקמו ב-1965
סטיריקון (סרט)

סטיריקון (באיטלקית: Fellini Satyricon) הוא סרט איטלקי משנת 1969 אשר בוים על ידי פדריקו פליני, ומבוסס בצורה חופשית על הנובלה "סטיריקון" מאת פטרוניוס. הסרט מציג את רומא העתיקה בתקופה בה הנצרות לא הייתה קיימת, ובה כללי ההתנהגות היו שונים מאלו של ימינו.

גדעון בכמן צילם סרט תיעודי בשם Ciao, Federico!, על תהליך צילומי הסרט סטיריקון.
==עלילה==
סטודנט ל"חיים", כפי שהוא מוצג בסרט, מחפש את פשר חייו במסע התבגרות. הוא מתנדנד בין אהבתו לצעיר בן גילו ובין אהבתו לילד צעיר. 

בסופו של הסרט, לאחר שהרג את אלוהים בעקבות התקף שחווה, אחרי שראה כיצד אוכלים את גופו של המשורר המת, מתחבר הגיבור לחבורת מלחים צעירים העומדת להפליג למרחקים. על רקע ציורי קיר ההולכים ונמוגים שומעים את קולו האופטימי של המספר, האומר שיש עוד כל כך הרבה לראות בעולם, כל כך הרבה לגלות. שהעולם כה יפה ומבטיח.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סרטים איטלקיים
קטגוריה:סרטי 1969
קטגוריה:סרטי פדריקו פליני
קטגוריה:סרטי קומדיה רומנטית
קטגוריה:סרטים סוריאליסטים
קטגוריה:סרטי להט"ב
קטגוריה:סרטים באיטלקית
קטגוריה:סרטים בלטינית
קטגוריה:סרטי פולחן
קטגוריה:סרטים שצונזרו באוסטרליה
אבליו

שרטוט של אבליו מתוך "המילון השלם של המיתולוגיה של כל העמים" מאת וילהלם וולמר
אבליו (Abellio או Abelio) או אבליוני (Abelionni) הוא אל מהמיתולוגיה הקלטית שפולחנו היה נפוץ באזור עמק גארון שבגאליה אקוויטניה (דרום מערב צרפת של ימינו). בעקבות כתובות שהתגלו באתר סבורים המומחים כי אבליו היה אל עצי התפוח.

מומחים סבורים כי שמו של האל הוא למעשה שיבוש שמו של האל אפולו מהמיתולוגיה היוונית (אשר נקרא בכתובות יווניות שהתגלו בכרתים בשם "אבליוס" (Αβέλιος) ובלטינית לעיתים "אפלו" (Apello). בעקבות השוואה זו סבורים המומחים כי אבליו היה אל השמש או כי מדובר בהשפעה רומית מאוחרת על המיתולוגיה הקלטית בעקבות מפגש התרבויות.

==לקריאה נוספת==
<div style="direction: ltr;">
* Patricia Turner, Charles Russell Coulter, Dictionary of Ancient Deities, Oxford University Press US, 2001
</div>

==קישורים חיצוניים==

* [http://www.realalternativesite.com/celtic-god-abellio-a-610.html היחס בין אבליו ואפולו] 

קטגוריה:אלים בריטיים וגאליים קדומים
קטגוריה:אלי טבע
קטגוריה:אלי שמש
פאגוס (אל)

פאגוס (בלטינית: Fagus - עץ אשור) היה אל עצי האשור במיתולוגיה הקלטית. פולחנו היה נפוץ בדרום גאליה (צרפת של ימינו), לרגלי הרי הפירנאים. באזור הוט-פירניי (Hautes-Pyrénées) התגלתה כתובת המוקדשת לאל בשפה פרוטו-בסקית.

==לקריאה נוספת==
<div style="direction: ltr;">
* Patricia Turner, Charles Russell Coulter, Dictionary of Ancient Deities, Oxford University Press US, 2001
* Lesley Adkins, Roy A. Adkins, Handbook to Life in Ancient Rome, Oxford University Press US, 1998
</div>

קטגוריה:אלים בריטיים וגאליים קדומים
קטגוריה:אלי טבע